
Da li postoji stroga zabrana da imućan čovjek odlaže obavljanje hadza?


* 
* 
* 
* 
* 
* 
* 

 
Da li postoji stroga zabrana da imućan čovjek odlaže obavljanje hadza?

Allah, dželle šanuhu, rekao je: “Hodočastiti Hram dužan je, Allaha radi, svaki onaj ko je u mogućnosti; a onaj ko neće da vjeruje – pa, zaista, Allah nije ovisan ni o kome.” (Alu Imran, 97)


Propisi u vezi s poglavljem


Prvo, ko porekne obaveznost hadža, ili obavi hadž, ali za to uopće ne očekuje nikakvu nagradu, niti strahuje od kazne počinio je nevjerstvo. Ibn Kesir rekao je: “Ibn Abbas, Mudžahid i još neki učenjaci ovaj ajet tumače na sljedeći način: ‘Ko porekne obaveznost hadža počinio je nevjerstvo, a Allah nije o njemu ovisan.”‘  Drugo, imućnom čovjeku zabranjeno je odlaganje obavljanja hadža. Omer, radijallahu anhu, govorio je: “Ko mogne obaviti hadž, ali ga ne obavi umrijet će kao židov ili kršćanin, svejedno je.”                                                                                     Treće, imam El-Kurtubi zapisao je: “Ove je riječi Omer, radijallahu anhu, izgovorio da bi upozorio na opasnost od zapostavljanja obavljanja hadza. Otuda su naši autoriteti rekli: ‘Prijetnja u ajetu odnosi se na onoga ko može obaviti hadž, ali ga ne obavi, i niko ga za njega ne može obaviti, jer da bedelom obavljenim s njega spada obaveznost obavljanja hadža, spali bi i grijeh i prijetnja, a Allah, dželle šanuhu, najbolje zna. “‘ Seid b. Džubejr govorio je: “Kada bi umro moj komšija koji je mogao, ali nije obavio hadž, ne bih mu klanjao dženaza-namaz.”


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


